ภาวะการลงทุนในตลาดหุ้นยังเป็น Risk on อย่างไรก็ตาม SET จะเริ่มมี Upside เริ่มจำกัด บริเวณ 1,570-80จุดขึ้นไป วันนี้แนะหุ้นใหญ่ที่ Laggard อย่าง LH
11 มีนาคม 2564

ภาวะการลงทุนในตลาดหุ้นยังเป็น Risk on อย่างไรก็ตาม SET จะเริ่มมี Upside เริ่มจำกัด บริเวณ 1,570-80จุดขึ้นไป วันนี้แนะหุ้นใหญ่ที่ Laggard อย่าง LH     

เมื่อวานที่ผ่านมาสหรัฐรายงานตัวเลขสำคัญที่นักลงทุนให้ความสำคัญต่อทิศทางของอัตราผลตอบแทนพันธบัตรอย่างอัตราเงินเฟ้อไม่นับหมวดพลังงานและอาหารเดือนก.พ. (Core CPI) ซึ่งรายงานออกมาต่ำกว่าคาดเล็กน้อยที่ 0.1%MoM (ตลาดประเมิน 0.2%MoM) หรือ 1.3%YoY (ตลาดประเมิน 1.4%YoY) ส่วนหนึ่งเป็นผลจากภาคบริการที่ยังได้รับผลกระทบเล็กน้อยภายหลังการทยอยเริ่มเปิดกิจกรรมทางเศรษฐกิจ ซึ่งหลังจากนั้นพบว่าค่าเงินดอลลาร์อ่อนค่าลงเล็กน้อยที่ 91.8 (จากวันก่อนที่ 92.5) และอัตราผลตอบแทนพันธบัตรรัฐบาลสหรัฐ 10ปี ปรับลดลงเหลือ 1.52% มองไปในช่วง 1-3เดือนข้างหน้าเราคาดว่าสหรัฐและหลายๆประเทศทั่วโลกกำลังเผชิญ Base effect นั่นหมายถึงในช่วง 2Q20 ที่หลายประเทศไม่รวมจีน ออกมาตรการ Full lockdown ส่งผลกระทบทั้งในภาคการผลิตและบริการทำให้เราคาดว่าการรายงานตัวเลขสำคัญทางเศรษฐกิจต่างๆไม่ว่าจะเป็น GDP(%), CPI(%) และอื่นๆอีกมากจะเติบโตก้าวกระโดดและอาจส่งผลให้นักลงทุนให้ความสนใจกับทิศทางนโยบายการเงินมากขึ้น  

กล่าวคือเราคาดว่าการประชุม FOMC ในสัปดาห์หน้าระหว่างวันที่ 16-17มี.ค. เราคาดว่า Powell จะยังไม่ส่งสัญญาณใดๆ และคาดว่าจะยังคงอัตราดอกเบี้ยนโยบายและคงวงเงินการเข้าซื้อสินทรัพย์ในระดับ 1.2แสนล้านเหรียญต่อเดือน  

อีกปัจจัยสำคัญนั่นคือเมื่อคืนที่ผ่านมาสภาล่างมีมติโหวตผ่านร่างมาตรการกระตุ้นเศรษฐกิจวงเงิน 1.9ล้านล้านเหรียญสหรัฐด้วยคะแนนเสียง 220-211 เสียง ร่าง American Rescue Plan Act of 2021 ครอบคลุมถึงการจัดสรรงบประมาณ 4แสนล้านเหรียญสหรัฐเพื่อให้กับประชากรสหรัฐ 1,400เหรียญต่อคน และโครงการช่วยเหลือคนตกงานสัปดาห์ละ 300ดอลลาร์ไปจนถึงเดือนกันยายน ซึ่งเม็ดเงินดังกล่าวจะไหลเข้าสู่ระบบส่วนมากใน 2Q-3Q21 และมีการประมาณการว่าหากเม็ดเงินดังกล่าวเบิกใช้จ่ายทันในปีนี้เป็นส่วนใหญ่คาดจะส่งผลให้เศรษฐกิจสหรัฐเติบโตในระดับสูงกว่าประมาณการ  

กล่าวโดยสรุป เราคงมุมมองว่าเศรษฐกิจสหรัฐมีทิศทางในการเติบโตที่ดี และคาดจะเป็นปัจจัยผลักดันเงินเฟ้อและอัตราผลตอบแทนพันธบัตรในช่วง 2H21 (ในช่วง 1H21 ยังไม่น่ากังวลมาก) ฉะนั้นเราคาดว่าการลงทุนในตลาดหุ้นจะเริ่มลำบากจาก Valuation ที่เริ่มตึงตัวผ่าน (EYG%) ที่ต่ำกว่าระดับ -1.50SD และหากอิงจากการเก็บข้อมูลของฝ่ายวิจัยในต่างประเทศที่สัมภาษณ์นักลงทุนเกี่ยวกับ 5 ปัจจัยหลักที่นักลงทุนกังวลมากที่สุด โดยปัจจัยเงินเฟ้อถูกให้น้ำหนักเป็นลำดับสองสูงถึง 19% ใกล้เคียงกับลำดับที่หนึ่งอย่าง Geopolitical ในระดับ 20% ฉะนั้นเราแนะนักลงทุนติดตาม 2 ประเด็นดังกล่าวอย่างใกล้ชิด  

สำหรับประเด็น Trade war ล่าสุดแหล่งข่าวต่างประเทศระบุว่าในช่วงปลายเดือนมี.ค.นี้จะเป็นครั้งแรกที่ตัวแทนประเทศจีนจะเดินทางพบตัวแทนสหรัฐ คาดว่าจะได้รับความสนใจจากนักลงทุนทั่วโลก เพราะถือเป็นครั้งแรกหลังจากการแพร่ระบาด COVID-19 ภายใต้ปธน. Biden 

มุมมองตลาดหุ้น/ กลยุทธ์การลงทุน วันนี้คาด SET แกว่งในกรอบ 1,570-1,580จุด แนะหุ้น Laggard อย่าง LH ราคาเหมาะสม 9.60บาท คาดกำไรที่ Upside ที่ตลาดยังไม่รวมไว้ในประมาณการ 

หุ้นแนะนำ LH  (พื้นฐาน 9.60 บาท) ทุกหน่วยธุรกิจต่างมีทิศทางที่ฟื้นตัวขึ้น, คาดยอดขายไตรมาส 1/2564 เติบโตหลักสิบทั้ง YoY และ QoQ หลังจากยอดขาย 2 เดือนแรกของปี 2564 เติบโตขึ้น 30% YoY OR ในธุรกิจให้เช่าก็เพิ่มขึ้นต่อเนื่อง, หากไม่รวมการขายสินทรัพย์ในไตรมาส 4/2563 และด้วยแผนการเปิดตัวเชิงรุกในครึ่งหลังปี 2564 เราคาดว่ากำไรของ LH จะเติบโตขึ้น YoY ในทุกไตรมาสของปีนี้ 

รายงานตัวเลขเศรษฐกิจ วันศุกร์ ติดตาม ตัวเลข CPI ของเยอรมันเดือน ก.พ. คาด +0.7% MoM และ +1.3% YoY ตัวเลข CPI ของอินเดียเดือน ก.พ. คาด +4.45% YoY ตัวเลข PPI ของสหรัฐฯ เดือน ก.พ. คาด +0.4% MoM และ +2.7% YoY และตัวเลข Michigan Consumer Expectations เดือน มี.ค. คาด +4.6% MoM เป็น 74 จุด